google/wiki40b huggingface dataset:
Parafimose

Årsaker

Parafimose blir vanligvis forårsaket av velmenende leger eller foreldre som håndterer forhuden feil. Forhuden blir gjerne trekt tilbake ved rengjøring eller undersøkelser av penis, men hvis forhuden forblir tilbaketrukket for en lengre periode kan noe av forhudens vev hovne opp med væske (bli ødematøs), som gjør det vanskelig å føre forhuden frem igjen.

Forebygging og behandling

Parafimose kan unngås ved å bringe forhuden tilbake til utgangsstilling når forhuden ikke lenger trenger å bære tilbaketrukket (for eksempel etter rengjøring). Trang forhud (fimose), både patologiske og normale tilfeller i barndom, er en risikofaktor for parafimose. Tilfeller i barndom løses som regel etter hvert som barnet vokser, mens patologisk fimose bør behandles langsiktig ved bruk av strekkøvelser, og noen ganger kirurgi og helt eller delvis omskjæring.
Den akutte hevelsen av forhuden kan ofte behandles effektivt ved manuell manipulering av det hovne vevet ved å komprimere glans og bevege forhuden tilbake til sin normale stilling. Noen ganger kan det også være nødvendig med smøremiddel, kald kompresjon eller lokal anestesi. Hvis dette ikke lykkes kan noe av det stramme vevet lettes ved enten kirurgisk spalting/snitting av oversiden («dorsal slit») eller omskjæring. En alternativ metode er «Dundee-teknikken» som innebærer å punktere den hovne forhuden flere steder med en tynn nål, og deretter få ut væsken ved manuell teknikk.
Cyclorasis

Utseende

Nokså små, forholdsvis brede, blanke, rødbrune til svarte hjortebiller. Hannens kjever er moderat forstørrede og rett framoverstrakte.

Utbredelse

Artene lever i det sørøstlige Asia (Vest-Bengal, Assam, Myanmar, Bhutan, Vietnam og Yunnan).
Fagisyrphus

Utseende

En middelsstor (6-10 mm), slank, gul og svart blomsterflue. Den ligner mest på artene i slekten Meliscaeva, men kjennes fra disse på at de gule sideflekkene på andre bakkroppsledd er spisst trekantede. Hodet er stort (bredere enn resten av kroppen), med nakne fasettøyne. Ansiktet er uvanlig smalt og opptar bare omtrent en femtedel av hodets bredde, gule med svarte kinn og lang, lysgul, utstående behaåring. Antennene er for det meste gule. Thorax er svart med metallisk glans, lyst behåret, scutellum er lyst gult. Vingene er glassklare med lysbrunt vingemerke. Beina er slanke og gulbrune. Bakkroppen er smal og jevnbred. På det andre leddet har den to trekantede sideflekker som bare når ca. halvveis inn mot midten. Det tredje og fjerde leddet har brede, gule tverrbånd som dekker minst halve ryggplatene, det femte leddet et gult tverrbånd som er vinkelaktig innskåret bak.

Levevis

Fluen finnes i åpent terreng i nærheten av løvskog, helst med bøk eller eik. Den besøker mange slags åpne blomster. Larvene lever av bladlus på løvtrær, særlig på bøk og eik.

Utbredelse

Kileblomsterfluen er utbredt over det meste av Europa og videre østover til Kaukasus, dessuten ved Stillehavet i Sibir og Korea. I Norge er den funnet langs kysten til Bergen.
Hierius (retoriker)

Hierius (gresk: Ἱέριος) var en filosof og retoriker fra Roma. Han levde i det 4. århundre. 
Hierius omtales av Augustin av Hippo i hans bok Bekjennelser som en romersk taler med strålende lærdom. Han var født i Syria og utdannet seg først i hellensk veltalenhet. Seinere viste han seg som en god taler på latin, og han hadde gode kunnskaper i filosofi.
I oppslagsverket Suda omtales han under oppslagsordet Pamprepius som far til Plutark
Bolshevism on Trial

Innspillingsfakta

Noen scener ble spilt inn i Royal Poinciana Hotel i Palm Beach i Florida.

Fakta om filmen

Arbeidstittelen til denne filmen var Red Republic. Noen kilder benevner tittelen som Shattered Dreams.

Bevaringsstatus

Filmen er bevart.
Arna videregående skole

Historie

Den nåværende skolen er et resultat av sammenslåingen av Arna videregående skole (tidligere Arna yrkesskole) og Garnes videregående skole (tidligere Arna gymnas) 1. august 2016.
Yrkesskolen ble opprettet i 1972 og var en etterfølger av Statens Husindustriskole som ble opprettet i 1921 og som brant ned i 1964.
Gymnaset ble opprettet som middelskole i 1935, omgjort til realskole i 1950 og gymnas fra 1965. Gymnaset ble i 2006 slått sammen med Garnes videregående skole med sistnevntes navn. Dette var opprinnelig en privat håndarbeidsskole etablert av Bertha Garnæs i 1888.
Elevtallet og studietilbudet i Arna er de siste årene betydelig redusert sammenlignet med tidligere. I 1991 var det eksempelvis 651 elever totalt på de tre skolene som i dag er slått sammen til en, mens det i dag (2016) er rundt 300 elever på skolen. Ved inntaket i 2016 var det 564 søkere bare til de 60 plassene på vg1 på avdelingen på Garnesstølen.
Annibale Albani

Bakgrunn, slekt

Han kom fra en italiensk familie som nedstammet fra innvandrere fra Albania på 1400-tallet. Hans var var Orazio (bror av pave Klemens XI) og Maria Bernardina Ondedei-Zonghi. 
Andre kardinaler i slekten var Gian Girolamo Albani (kreert 1570), Gianfrancesco Albani (kreert 1690 – ble pave Klemens XI i 1700), Alessandro Albani (1721), Gian Francesco Albani (1747) og Giuseppe Albani (1801).

Kardinal

Han ble utnevnt til kardinal i februar 1711 av pave Klemens XI. Han var da legmann, men fikk etter hvert alle vigsler. 
Albani var guvernør av Frascati og for Castel Gandolfo-området 1712–1726, trakk seg tilbake på grunn av uoverensstemmelser med kardinal Niccolò Paolo Andrea Coscia. Han bosatte seg i Urbino der han skrev en biografi om sin onkel, pave Klemens XI.
Han deltok ved konklavet i 1721 som valgte pave Innocens XIII, konklavet i 1724 som valgte pave Benedikt XIII, konklavet i 1730 som valgte pave Klemens XII, og konklavet i 1740 som valgte pave Benedikt XIV.
Kardinal Albani fremmet den kirkelige litteratur og etterlot seg et verdifullt bibliotek, et galleri med malerier og skulpturer og et myntkabinett. Dette ble senere del av Vatikanets samlinger. Han redigerte i to bind pave Klemens XIs brev, skriv og buller (1724), verket Menologium Græcorum (1727) og byen Urbinos historiske memoarer (1722–24).
Amata phegea

Utseende

…

Levevis

…
Amata phegea   tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium,  en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Utbredelse

Amata phegea finnes ikke i Norden.
Ertuğrul

Ertuğrul (arabisk:أرطغرل) (født 1198 i Ahlat, død 1281 i Söğüt) var far til Osman I, grunnlegger av Det osmanske rike.
I 1227 arvet han kommandoen over Oghuz-tyrkerne fra sin far Süleyman Shah og fikk tildelt landområder i nærheten av det moderne Ankara.
Kviteseid bru

Kviteseidbrui er ei veibru på riksvei 41 i Kviteseid kommune i Telemark. Brua krysser Haugebukti ved Løyning mellom Sundkilen og Kviteseidvatnet. Kviteseidbrui er 164 meter lang og 13 meter høy. Byggingen startet 1. september 2001 og brua ble åpnet høsten 2003. Den erstattet Sundkil bru fra 1901. Den gamle brua er bevart og vernet.
Ant-Man (film)

Handling

Utstyrt med en superdrakt og evnen til å krympe i størrelse, men øke sin fysiske styrke, må småkriminelle Scott Lang finne sin indre helt og hjelpe mentoren sin, Hank Pym, med å planlegge og utføre et ran som vil redde verden.
Subtalamus

Subtalamus er en del av hjernen, nærmere bestemt diencephalon. Den viktigste delen er den subtalamiske kjernen. Funksjonelt er også globus pallidus en del av subtalamus selv om den topografisk er en del av telencephalon.

Anatomi

Under forsterutvikling er subtalamus en del av hypotalamus, men skilles av hvit substans fibre fra capsula interna. Postnatalt ligger subtalamus under talamus, derav 'sub' (betyr under). Den ligger dorsolateralt til hypotalamus.
Morphopsis

Utseende

Ganske store sommerfugler med store, brede vinger. De kan ha en viss overflatisk likhet med den søramerikanske slekten Morpho (som de ikke er i slekt med), derav navnet. Oversiden er gjerne brun, forvingens spiss kan være svart, og de kan ha et gult eller oransje skråbånd. Undersiden er mørkbrun med øyeflekker.

Levevis

Disse sommerfuglene er aktive i skumringen. Dette er noe av bakgrunnen for at de tidligere ble regnet til Amathusiini. DNA-analyser tyder på at denne plasseringen ikke er korrekt, men hvor de egentlig bør plasseres er noe usikkert.
Guadeloupefondet

Guadeloupefondet (svensk: Guadeloupefonden) var den betalingen som det svenske kongehuset fikk ved Freden i Paris (1814) for å overlate øygruppen Guadeloupe til Frankrike.
Bakgrunnen var at Storbritannia, som hadde erobret Guadeloupe fra Frankrike, den 3. mars 1813 overlot øygruppen til Sveriges kong Karl II og hans etterkommere, som kompensasjon for at den svenske kronprinsen Karl XIV Johan kunne få tap av eiendommer når Sverige sluttet seg til alliansen mot Napoleon I.
I 1815 ble hele fondet brukt til å betale den svenske statsgjelden, men kongehuset fikk som erstatning en årlig renteavkastning av fondet (200 000 riksdaler), den såkalte Guadelouperenten, som var en årlig post på statsbudsjettet helt fram til 1983 da den ble avskaffet. Den var da på 300 000 kroner (SEK).
POLIN Museum of the History of Polish Jews

POLIN Museum for de polske jødenes historie  er et museum i Warszawa, på stedet der Warszawagettoen lå. Ordet POLIN i museets navn er hebraisk, og betyr både Polen og hvil her, og har sammenheng med en legende om hvordan de første jødene kom til Polen.
Grunnsteinen ble nedlagt i 2007, og museet ble åpnet i april 2013. Den første utstillingen var på plass i 2014.
Museet viser en multimedia fortelling om det levende jødiske samfunnet som blomstret i Polen gjennom tusen år, fram til Holocaust.
Bygningen er fremstår som en postmoderne struktur i glass og kopper og er tegnet av de finske arkitektene Rainer Mahlamäki og Ilmari Lahdelma.
I 2016 fikk museet prisen som Årets museum i Europa.
Nyhetsmorgen

Nyhetsmorgen er et norsk nyhetsprogram som har gått på NRK radio siden 1995. Programmet dekker et vidt spekter og inkluderer også programmer som Politisk kvarter og Kulturnytt. Det sendes på P2 og Alltid Nyheter hver morgen fra klokken 6:30 til 9. (fra kl 7 om sommeren). 
Tidligere omfattet Nyhetsmorgen også programmer som Verden i dag og Økonominytt, men de ble nedlagt og fjernet fra programmet 1. februar 2008. Frem til 2010 het programmet P2s Nyhetsmorgen.
Første sending gikk på P2 den 2. mai 1995.
Fylkesvei 3986

Fylkesvei 3986 går mellom Ormestad og Hjorteland i Mandal kommune. Veien er 1,1 km lang.
Frem til 2019 hadde veien betegnelsen Fylkesvei 219.
Fossum bru

Fossum bru er en veibru (hengebru) som går over elven Glomma i Spydeberg og Askim kommuner i Østfold. Brua ble innviet 22. november 1961 og er en av innfallsportene til Askim vestfra. Brua har spennvidde 125 meter og var tidligere en del av Europavei 18. Etter at motorveiparsellen Krosby – Knapstad ble åpnet i 2010 er den gamle veien over Fossum bru benevnt fylkesvei 128.
Gamle Fossum bru ble bygd i perioden fra høsten 1854 til mai 1856. Det var en buebru i to spenn. Brua ble forsøkt sprengt i forbindelse med krigshandlingene i 1940. Konstruksjonen ble skadet, men brua ble likevel brukt fram til høsten 1944. En provisorisk hengebru ble så satt opp over den gamle brukonstruksjonen, og den ble brukt fram til nye Fossum bru ble åpnet i 1961. Det gamle brudekket ble revet i 1965. I 1992 ble en gangbru som utseendemessig er ganske lik den gamle brua bygd på de gamle brupillarene og landkarene.
The Corner

The Corner er en dramaserie fra HBO som gikk fra 16. april til 21. mai 2000 i USA. Den er basert på dokumentarboken The Corner: A Year in the Life of an Inner-City Neighborhood av David Simon og Ed Burns. Omskrivning til fjernsyn er gjort av David Simon og David Mills. Serien er utgitt på DVD for det norske markedet.
Handlingen utspiller seg ved og i nærheten av et gatehjørne i Baltimore, og kretser rundt medlemmene i en familie og deres narkotikabruk.
Mange av skuespillerne dukket også opp i Simons senere TV-serier The Wire og Treme.
Tuberorachidion

Utseende

Middelsstore, nokså brede, blankt brunsvarte trebukker. Antennene er tynne, lyst brunlige, mye lengre enn kroppen. Pronotum er rundet med en tann på sidene. Dekkvingene er litt avsmalnende bakover. Beina er middels lange, lårene litt fortykkede.

Utbredelse

Artene er kjent fra Brasil.
Maglev

Maglev er en forkortelse for magnetisk levitasjon og brukes om både en elektromagnetisk løftemekanisme, tog som svever over skinnegangen ved hjelp av denne mekanismen, og selve skinnegangen (magnet(sveve)bane).  De magnetiske kreftene kan styres slik at de får en komponent som virker i kjøreretningen, slik at togets fart kan økes eller reduseres.  Maglev-mekanismen fungerer dermed som en lineærmotor med evne til regenerativ bremsing.
Maglev-tog beveger seg lettere og mer stillegående enn hjulbaserte systemer. Kraften som trengs for levitasjon utgjør vanligvis en liten andel av det totale energiforbruket, det meste går til å overvinne luftmotstanden, slik som med andre typer høyhastighetstransporter. Maglev-tog holder fartsrekord for jernbanetransport, en ny rekord på 603 km/t på en teststrekning ble meldt til pressen av JR Tōkai i Japan 21. april 2015. Vakuumtube-togsystemer kan tillate maglev-tog å oppnå enda høyere hastigheter, men ingen slike baner er blitt bygget for kommersielt drift.

Fordeler og ulemper

Både EMS og EDS har ustabiliteter som krever nøyaktig styring av magnetismen. EMS-problematikken kjenner alle som har håndtert en magnet: Tiltrekningen øker dramatisk når magneten kommer nær jern. EDS får sin problematiske ustabilitet når farten øker.
EDS krever at toget har sterke elektromagneter (med superleder som krever et komplisert kjøleanlegg).  Derfor blir det på toget sterke magnetfelt som er farlige for personer med pacemaker.  Slike sterke felt gir ikke de andre teknologiene.
Bare EMS kan holde toget svevende mens det står i ro, slik at hjul kan utelates. Inductrack løfter ved ca. 5 km/t, mens EDS løfter først ved ca. 100 km/t, og altså krever ganske normale hjul.

Maglev-linjer

Den første maglevlinjen (på 600 meter) ble åpnet i 1984 i Birmingham, men tekniske problemer gjorde at den ble nedlagt i 1995. 
I Berlin ble en maglevlinje (M-Bahn) på 1,6 km testet i 1989-91, men brukt til regulær passasjertrafikk bare to måneder i 1991.
I Tyskland finner man Transrapid-Versuchsanlage Emsland ved Emsland som er et 31,5 km langt testpor for EMS-maglevtog. 
I Shanghai åpnet en 30 km lang maglevlinje i Pudongdistriktet til hovedflyplassen i 2002. Det er Transrapidteknologien benyttes på Shanghai-banen.
I Japan finnes Linimo-linjen, en 8,9 km lang bylinje (for maks. 100 km/t), og Yamanashi-testlinjen på 18,4 km, hvor man har testet EDS-tog i opptil 581 km/t.
Humanist (tidsskrift)

Humanist er et tidsskrift for allmenn livssynsdebatt, med særlig vekt på humanetiske problemstillinger. Humanist utgis av Human-Etisk Forbund fire ganger årlig.
Durin (mytologisk dverg)

Durin (norrønt: Durinn) er navnet på en dverg i norrøn mytologi.
Sammen med dvergen Dvalin spiller han en større rolle i fornaldersagaen Hervors saga hvor de blir fanget av kong Svafrlami i Gardarike (ved dagens Ukraina). De blir tvunget til å smi det berømte og magiske sverdet Tyrfing for å kjøpe seg fri fra Svafrlamis makt. Sverdet Tyrfing er det sentrale og gjennomgående elementet i den sagasyklusen om Arngrim på Bolm, sønnen Angantyr, Angantyrs datter Hervor og hunnerkongen Hlod som kalles Tyrfingsyklusen.
Fyrstinnen av Asturias' pris for sport

Fyrstinnen av Asturias' pris for sport (spansk: Premio Princesa de Asturias de los Deportes) er en pris, som siden 1987 årlig tildeles for innsats innen sport. Prisen kan tildeles både enkeltpersoner, grupper og institusjoner som gjennom sin innsats framstår som eksempler for andre og som har nådd langt innen sin idrett eller som har virket for å fremme og utbre sport. Den er en del av en Fyrstinnen av Asturias-prisene. De deles ut årlig i Oviedo.
Prisen ble etablert i 1987 av Fundación Princesa de Asturias og har navn etter tittelen til Spanias kronprinsesse. Den var først kjent som Fyrsten av Asturias-prisen, men etter at Felipe i 2014 ble konge og datteren Leonor ble kronprinsesse med tittelen fyrstinne av Asturias, skiftet navnet til Fyrstinnen av Asturias-prisen. Stiftelsen endret samtidig navn til Fundación Princesa de Asturias.
Prisen består av en skulptur laget av kunstneren Joan Miró og et pengebeløp på 50 000 euro.
Sixpence Jazzband

Sixpence Jazzband (etablert 1923 i Kristiania, nedlagt 1929) var et norsk dixieland-orkester, kjent som landets første jazz-orkestre og det beste på 1920-tallet.
Det var muligens nummer to etter det samtidige "Bodø Jazzband". 
Sixpence spilte alltid i røde skjorter da det ble startet og ledet av pianisten Fenger Grøn (f. 1903) som i 1920 hadde reist til USA og lært ragtime. Hans brødre Sverre Grøn (1906–63) og Ragnar "Lanken" Grøn (1907–81) spilte henholdsvis saksofon og trommer. På langbanjo var det Knut Schjefstad (1905–43) mens Magnus Søberg spilte fiolin og Thorleif Henriksen også bidro med saksofon. 
Sixpence  spilte i 1924 for kongefamilien i den britiske ambassade. Efter Fenger Grøn forlot for å jobbe på Stavangerfjord i 1925, overtok Victor Schlytter (1906–96) pianoet mens Gustav Upp (1903–87)  tilkom med sin saksofon.   Sverre Grøn og Schlytter ga seg i 1926.
Den lengst varende besetning var med Ulf Arnesen på piano, Johan "Jottit" Johnsen på fiolin, blåserekken Egil Langbrecke/Einar Hoff/Gustav Upp og nevnte Ragnar "Lanken" Grøn. De underholdt i Universitetets aula i 1927 og spilte også ved Det kongelige slott samt til dans på Bygdøy kongsgård.  
Et band med samme navn eksisterte senere (1953–61), bl.a. med trompetist Truls Helweg.
Bristol (Tennessee)

Demografi

Ved folketellingen i 2010 ble befolkningen oppgitt til å være 26 702. I 2014 ble befolkningen, av United States Census Bureau, anslått til 26 729.

Geografi

Ifølge United States Census Bureau har byen et areal på 76,3 km², hvorav 76,0 km² land og 0,3 km² vann. Bristol ligger rundt 525 moh.
Symfoni nr. 6 (Mozart)

Første framføring

Symfonien var en del av en konsert arrangert av grev av Schrattenbach, bror til erkebiskopen av Salzburg, som ble holt av Mozart-familien den 30. desember 1767 på en kro i Brno.
Museu d'Història de Catalunya

Museu d'Historia de Catalunya («Catalonias historiske museum», forkorta MHC) er et museum i Palau del Mar i Barceloneta i Barcelona som tar for seg Catalonias historie.
Museet er delt inn i åtte seksjoner med ulike temaer. Det ble åpna i 1996.
Oseaniatouren i landeveissykling 2011–12

Nasjon

Kilde: uci.html.infostradasports.com
Gnomidolon

Utseende

Middelsstore, lange og slanke, blanke trebukker, gjerne brokete fargede. Antennene er betydelig lengre enn kroppen. Pronotum er sylindrisk og er betydelig lengre enn bredt. Dekkvingene er smale og parallellsidige, livlig  farget i svart, brunt, gult, rødt og hvitt.

Utbredelse

Slekten er vidt utbredt i Mellom- og Sør-Amerika, fra Mexico og sørover.
Vittorio Pozzo

Bakgrunn (1886-1928)

Han ble ofte kalt for Il Vecchio Maestro («Den gamle mesteren»), og beskrevet som både anglofil og autoritær. Pozzos tid som landslagssjef for Italia var i samme tidsperiode som Benito Mussolinis fascistregime styrte Italia.
I tiden før reiste han veldig mye. Han hadde stor fotballinteresse og reiste mye til England i de første årene av 1900-tallet. I England møtte han Charlie Roberts som spilte for Manchester United og Steve Bloomer som spilte for Derby County.
Pozzo spilte for Grasshoppers i Sveits, før han dro til Torino i Italia, hvor han var med på å utvikle klubben. Senere trente han også Torino i perioden 1912–1924. 
I 1912 hadde han ansvaret for det italienske OL-laget i Stockholm. Italia tapte 3-2 mot Finland i den første runden av turneringen. Pozzo var også trener for OL-laget i 1928, hvor Italia tok bronsemedalje etter å ha tapt 3-2 mot Uruguay.

Landslagstrener (1929-1948)

Han returnerte som landslagstrener på permanent basis i desember 1929, på én betingelse, ingen lønn. I 1930 vant Italia den sentraleuropeiske Internasjonale Cupen etter å ha slått Ungarn 5-0 i Budapest.
I 1934 vant Italia VM på hjemmebane. England var regnet som et av de beste lagene i verden, men var ikke med under VM ettersom FA hadde brutt med FIFA. De bestemte seg derfor for å møtes i London, for å se hvem som var de virkelige verdensmestrene. Kampen ble kalt The Battle of Highbury (se engelsk versjon). England vant kampen 3-2, men Italia måtte spille omtrent hele kampen med en mann mindre ettersom Luis Monti brakk foten etter to minutter.
I 1935 vant Italia Dr. Gero Cup og OL i 1936. OL-laget som bare bestod av studenter, hadde bare tapt for England og Østerrike siden oktober 1932.
Italia fortsatte ubeseirede frem mot VM 1938, og ble verdensmestre etter å ha gått ubeseiret gjennom turneringen.

Slutten av karrieren

Vittorio Pozzos siste kamp som trener for Italia, kom i OL i 1948 da Italia tapte 5-3 mot Danmark i kvartfinalen.
Pozzo avsluttet med utrolige 63 seire på 93 kamper som trener for Italia. Etter landslagskarrieren arbeidet Pozzo som journalist, og dekket VM i 1950.
Vittorio Pozzo døde 21. desember 1968, 82 år gammel.
Liaoyang (Liaoyang)

Liaoyang (kinesisk: 辽阳县; pinyin: Liáoyáng Xiàn) er et fylke i provinsen Liaoning i Folkerepublikken Kina. Det er del av byprefekturet Liaoyang.
Befolkningen var på 593 116 innbyggere i 1999.
Serie A 2016–2017

Statistikk

Oppdatert 26. april 2016
Naples

Naples er en by i Collier County, Florida, USA.
Pr 1. juli 2006 var det registrert 21 804 innbyggere.
Byen ble opprettet 6. september 1886 av tidligere general og senator John Stuart Williams og forretningsmannen Walter N. Haldeman. Byen har et areal på 37,3 km² (vann og land).
Drikkehorn

Drikkehorn Drikkekar til vin, mjød eller øl. De fleste drikkehorn er laget av horn, men betegnelsen brukes også om tilsvarende drikkekar av glass, metall og tre. Drikkehorn har ofte dekorerte beslag og to føtter med dyreklør.
Horn er av de eldste kjente drikkekarene, og kvinne med et drikkehorn Venus fra Laussel er avbildet på et kalksteinsrelieff fra Dordogne i Frankrike, hogd ut ca. 26.000 f.Kr. Det ser ut til at drikkehorn ble brukt nord for Alpene, og allerede i bronsealderen finner vi horn laget i glass og metall. Mest kjent er de danske gullhornene fra 5. århundre. De ble stjålet i 1802, men det er bevart tegninger av dem. Julius Cæsar forteller i ’’De Bello Gallico’’ at germanernes unge menn jaktet på urokser, at det var en ære å kunne vise fram de fleste horn som jakttrofeer på tinget og at de senere innfattet hornenes kant i sølv og brukte dem som drikkekar i sine største drikkelag.
På Bayeux-teppet som er brodert etter slaget ved Hastings i 1066, finner vi drikkehorn på bordet slik det kan ha vært ved Olav Kyrres hoff. Når drikkehorn omtales i sagalitteratur og middelalderske diplomer knyttes de til storfolk. Bevarte middelalderhorn med forgylte beslag og adelige våpen viser også at de har hørt hjemme i de høyere samfunnslag. Men drikkehorn har også vært brukt i bondemiljøene, og de kunne da være laget av horn fra bøndenes egne okser.
Det var en kunst å kunne drikke av store horn. Den som var uten erfaring kunne sette spissen opp, og fikk da hele innholdet med stor fart rett i ansiktet. På 1500- og 1600-tallet har drikkehorn vært bruk til juleølet, og på gamle primstaver er derfor juledagene markert med drikkehorn. Om noen horn, ’’huldrehorn’’, går det sagn om at de var kommet fra de underjordiske.
Med nasjonalromantikken ble det moderne med drikkehorn i borgelige miljøer. Men disse hornene var nok helst til pryd og ble ofte brukt som erkjentlighetsgaver. Disse hornene har nok først og fremst vært prydgjenstander. De er gjerne montert på en høy fot og har ofte lokk. I nyere tid er det også laget miniatyrhorn i glass eller metall til å drikke brennevin av.